
УТВЪРЖДАВАМ: ………………
ПРОФ. Д-Р КАРЕН ДЖАМБАЗОВ, Д.М.
Изпълнителен директор на УМБАЛ „Свети Георги“ ЕАД 
РЕГЛАМЕНТ
на

стипендиантска програма за студенти

образователно-квалификационна степен „Бакалавър“

по специалностите „Медицинска сестра“ и „Акушерка“
I. ЦЕЛ
УМБАЛ „Свети Георги“ ЕАД учредява стипендиантска програма за студенти образователно-квалификационна степен „Бакалавър“ по специалностите „Медицинска сестра“ и „Акушерка“ с цел привличане и задържане на млади медицински специалисти в структурите на лечебното заведение. Тази практика ще окаже положително влияние в работата на лечебните структури, ще се създадат условия на приемственост и развитие в професията, което ще окаже положително влияние на кризата, пораждаща се от липса на квалифицирани и опитни медицински кадри на пазара на труда на национално ниво.
II. ОБЩИ УСЛОВИЯ
1. Настоящата стипендиантска програма е в съответствие с разпоредбите и изискванията на чл. 229 от Кодекса на труда.
2. Кампания за набиране на кандидати се провежда веднъж годишно, след издадена заповед от Изпълнителния директор за съответната година, в която се определят конкретните срокове за подаване на документи за кандидатстване, обявяване на избраните кандидати и подписване на договори.
3. Кандидатурите се разглеждат от комисия, назначена за съответната кампания със заповед на Изпълнителния директор. Комисията следва да включва Главната медицинска сестра, Началник отдел УЧР, Старша медицинска сестра или акушерка от някое от звената на лечебното заведение и юрисконсулт.
4. Комисията следва да обяви на официалната страница на лечебното заведение избраните кандидати, с които ще се сключи договор за придобиване на квалификация. 
5. Член на комисията следва се свърже с одобрените кандидати, които ще бъдат поканени за подписване на договор за придобиване на квалификация, в случай че лицето откаже или не се яви в администрацията на УМБАЛ „Свети Георги“ ЕАД, то комисията има право да класира следващ кандидат.
6. Всяка година се определят до 20 стипендии, както следва:
6.1. до 5 стипендии за студенти записани в I курс на обучение;
6.2. до 5 стипендии за студенти записани във II курс на обучение;
6.3. до 5 стипендии за студенти записани в III курс на обучение;
6.4. до 5 стипендии за студенти записани в IV курс на обучение.
6а. При обезпечени средства от дарителски или други кампании, Началниците на клиники/отделения могат да предложат отпускането на допълнителни стипендии. Договори по този точка могат да бъдат сключвани и извън периода на обявена стипендиантска кампания.
6б. При липса на достатъчен брой кандидати за стипендиантските места в даден етап на обучение от т. 6.1. до т. 6.4., комисията по т. 3 може да преразпределя местата в останалите категории, за които има по-голям брой кандидати.
7. Стипендията се отпуска за срок от 10 месеца (от м. септември до м. юни) на всяка учебна година до завършване на обучението, както следва:
7.1. общо 40 месеца за студенти приети от I курс на обучение;
7.2. общо 30 месеца за студенти приети от II курс на обучение;
7.3. общо 20 месеца за студенти приети от III курс на обучение;
7.4. общо 10 месеца за студенти приети от IV курс на обучение;
7.5. При условията на чл. 6а срокът се определя индивидуално, съгласно етапа на обучение при сключване на договор по чл. 229 от КТ и условията определени, при съответната дарителска или друга кампания.
8. Размер на стипендията:
8.1. За студенти приети от I курс на обучение – 225 лв. месечно;
8.2. За студенти приети от II курс на обучение – 300 лв. месечно;
8.3. За студенти приети от III курс на обучение – 450 лв. месечно;
8.4. За студенти приети от IV курс на обучение – 900 лв. месечнo;
8.5. За студенти по чл. 6а, съгласно обезпечените средства и оставащия срок на обучение.
9. В случай, че стипендиант прекъсне обучението си във висшето училище или повтаря семестър, то той следва да уведоми за това УМБАЛ „Свети Георги“ ЕАД в срок от 7 работни дни считано от настъпване на обстоятелството. Изплащането на стипендията се спира за периода на прекъсване/ повтаряне и се възстановява след получаване на уведомление за продължаване на обучението.

10. В случай, че стипендиантът не завърши обучението си, то той следва да уведоми УМБАЛ „Свети Георги“ ЕАД в срок от 7 работни дни от прекратяване на обучението и да му заплати неустойка в размер на договорената стипендия за целия срок на договора.

11. До един месец след придобиване на ОКС „Бакалавър“, всички стипендианти се задължават да постъпят на работа и да сключат трудов договор на пълно работно време с УМБАЛ „Свети Георги“ ЕАД по специалността. Стипендиантите се задължават да работят при работодателя за срок не по-малък от 5 /пет/ години.

12. В случай, че стипендиантът не постъпи на работа при работодателя в уговорения срок, то той дължи обезщетение в размер на 100% от получената под формата на стипендии сума. 

13. В случай, че стипендиантът постъпи на работа при работодателя в уговорения срок, но трудовият му договор бъде прекратен по негово желания или поради виновно неизпълнение, то той дължи обезщетението по т. 12, намалено с по 10% за всяка пълна отработена година.
II. УСЛОВИЯ ЗА КАНДИДАТСТВАНЕ
1. В спипендиантската програма могат да участват студенти, записани в ОКС „Бакалавър“ по специалност „Медицинска сестра“ или „Акушерка“ от всички висши медицински училища в Република България.
2. Необходими документи:
2.1. Заявление – по образец;
2.2. Автобиография;
2.3. Служебна бележка от висшето училище, с която да се удостовери, че студента е записан в съответния курс/ семестър на обучение;
2.4. Документ от Висшето училище, доказващ успеха на студента през предходната учебна година или успеха от приемния изпит, с който е приет в I курс;
2.5. Декларация за договорни задължения – по образец.
2.6. Мотивационно писмо.
3. Всички необходими документи следва да бъдат подадени в плик в Деловодството на УМБАЛ „Свети Георги“ ЕАД или изпратени на Адрес: гр. Пловдив, бул. „Пещерско шосе“ 66, УМБАЛ „Свети Георги“ ЕАД, за Стипендиантската програма за студенти ОКС „Бакалавър“ по специалност „Медицинска сестра“ и „Акушерка“.
4. Кандидатури, с липсващи документи по т. 2 или неотговарящи на условията на т. 1 няма да бъдат разглеждани.
15.05.2025г.





Главен юрисконсулт: …………………...

гр. Пловдив








/Тенчо Василев/




















Главна мед. сестра: ……………………..










          /Ивелина Божинова/

